Aftur í ár verður skipað fyri kapping í strandarhondbólti, hesaferð í Sandagerði tann 26. juli. Tað eru Kyndilsleikararnir David Edvardsen, Finnur Hansson, Josef Abrahamsen og Bjarni Sørensen, sum hava tikið stig til kappingina. Kappingin verður skipað í tríggjar bólkar: Ein harra-, ein kvinnu- og ein mix-bólkur. Tað vil siga, at mannfólkini hava eina kappingin sínamillum, tað sama hava kvinnurnar, meðan í mix-bólkinum kann man hava eitt blandað lið við hægst tveimum leikarum úr bestu deildini. [les meira…] Føroyska U18 landsliðið hjá kvinnum hevur í dag leikt seinasta dystin í European Open. Dysturin um 15.-16. pláss var móti Eysturríki. Dysturin endaði 29-17 til Eysturríki, eftir 16-10 í hálvleikinum. Málskjúttar hjá Føroyum vóru: Brynja Høj 4, Súsanna P. Nolsøe 3, Marianna H. Jacobsen 3, Gudrun R. Olsen 2, Beinta S. Poulsen 2, Marianna G. Eystberg 1, Guðrið á Borg 1, Jórun B. Nielsen 1 Sostatt endaðu Føroyar á einum 16. plássi av tilsamans 18 liðum. Føroyska liðið fekk ein sigur móti Finlandi og ein javnleik móti Íslandi. Við eitt sindur av hepni kundu okkara havt fingið enn fleiri stig og sum heild hevur hetta verið ein góð og gevandi kapping fyri okkara leikarar, har vit hava víst, at vit klára at vera við móti teimum størru og kendaru hondbóltstjóðunum. Føroysku kvinnurnar spæla millumrundu í dag, har tær kappast um plássini 13-18 í kappingini. Finland vann í gjár 26-24 á Litava, sum Føroyar skal spæla ímóti kl. 14.00 í dag. Vinna føroysku kvinnurnar tann dystin skulu tær spæla um 13-14 pláss í morgin móti antin Fraklandi ella Eysturríki. Støðan í bólkinum kann síggjast her: http://www. eurohandball. com/eopen/18/women/2014/round/1/Final + Tournament Føroyska U18 kvinnulandsliðið hevur júst tapt 13-14 fyri Rumenia í fyrsta dystinum í European Open í Gøteborg. Eitt sera heiðurligt úrslit. Føroyska liðið var aftanfyri 3-10 í hálvleikinum, men spældi ein sera góðan seinna hálvleik, sum tær sostatt vunnu 10-6. Rumenia tapti í morgun tepurt 19-20 fyri Noreg, sum vann kappingina seinast. [les meira…] Føroysku U18 kvinnurnar skulu spæla tveir dystir í European Open í dag. Kl. 15.45 spæla Føroyar og Rumenia og klokkan 19.30 spæla Ísland og Føroyar. Dystirnir í innleiðandi bólkaspælinum eru 2 × 20 min. Fylgjast kann við dystunum á heimasíðuni hjá EHF http://www. eurohandball. com Føroyska U18 kvinnulandsliðið skal 30. juni–4. juli luttaka í European Open í Gøteborg í Svøríki. Ferðalagið fer úr Føroyum til Danmarkar komandi fríggjadag, har ein lítil venjingarlega verður, áðrenn liðið, sunnudagin 29. juni, fer víðari til Gøteborg. Venjarin hjá U18, Flemming Oliver Jensen, hevur gjørt nakrar viðmerkingar til uppgávuna, sum stendur fyri framman. [les meira…]